9.11.2022 г.
BG
Официален вестник на Европейския съюз
C 426/9
(31) При определени обстоятелства (37) държавите членки могат да считат, че предприятията, които са сериозно засегнати от настоящата криза, се нуждаят от подкрепа за платежоспособността, която не може да бъде предоставена в достатъчна степен само чрез частни източници.
Когато без такава подкрепа за платежоспособността предприятията биха прекратили или намалили дейността си и когато прекратяването или намаляването на дейността би заплашило енергийните пазари или други пазари, които са от системно значение за икономиката (или за сигурността и устойчивостта на вътрешния пазар), тази подкрепа за платежоспособността може да се счита за съвместима въз основа на член 107, параграф 3, буква б) от ДФЕС.
(32) Комисията счита, че следните общи принципи са от особено значение за изискваната оценка на всеки отделен случай: а. помощта трябва да бъде необходима, подходяща и пропорционална (38), за да се избегне такива предприятия да напуснат внезапно пазара и при всички случаи не трябва да надвишава минимума, необходим за гарантиране на нейната жизнеспособност; б. дружество, принадлежащо или придобито от по-голяма бизнес група, не е допустимо за получаване на помощ, освен когато може да се докаже, че затрудненията на дружеството не са резултат от произволно разпределение на разходите в рамките на групата и че затрудненията са твърде сериозни, за да могат да бъдат преодолени от самата група.
В такива случаи обикновено се изисква съществен принос от страна на групата към разходите за мярката за платежоспособност; в. държавната помощ трябва да се предоставя при условия, по които държавата получава възнаграждение в разумен размер, като например подходящ дял от бъдещата стойност на бенефициера, с оглед на размера на предоставения от държавата капитал в сравнение с оставащия собствен капитал на дружеството след отчитане на загубите, включително предвидимите загуби без мярката за помощ; г. когато помощта е под формата на подчинен дълг или други хибридни капиталови инструменти, в цялостното възнаграждение за тези инструменти трябва адекватно да са взети предвид характеристиките на избрания инструмент, включително неговото равнище на подчиненост и всички условия на плащане; д. ще бъдат необходими подходящи мерки в областта на конкуренцията в съответствие с принципите, изложени в Насоките за оздравяване и преструктуриране от 2014 г (39).
Въз основа на особеностите на всеки потенциален случай и съответната конкурентна среда може да се изисква и продажба на активи като компенсаторна мярка.
Освен това ще бъдат необходими поведенчески мерки, включително ангажименти, гарантиращи ефективна забрана на изплащането на бонуси или други променливи плащания, забрана за изплащане на дивиденти и придобивания; е. за всеки бенефициер държавите членки трябва да извършат оценка на жизнеспособността в дългосрочен план и, когато Комисията счете за целесъобразно, да уведомят Комисията за одобряването на план за преструктуриране в съответствие с Насоките за оздравяване и преструктуриране в рамките на определен период от време.
(33) Държавите членки се приканват да обмислят как да определят по недискриминационен начин изисквания, свързани с опазването на околната среда или сигурността на доставките, за целите на отпускането на помощ съгласно раздел 2.4 от настоящото съобщение.
Изискванията биха могли например да бъдат под следните форми (40): а.
Изискване към бенефициера да задоволява част от потреблението на енергия от възобновяеми енергийни източници, например чрез споразумения за закупуване на електроенергия или преки инвестиции в производството на енергия от възобновяеми източници; б.
Изискване за инвестиции в енергийна ефективност, намаляване на потреблението на енергия спрямо стопанското производство, например чрез намалено потребление за производствени процеси, отопление или транспорт, по-специално чрез мерки за изпълнение на препоръките от енергийните обследвания, извършени съгласно член 8, параграф 2 или 4 и приложение VI към Директива 2012/27/ЕС; (37) Намесата трябва да бъде ограничена до ситуации, в които намесата е от общ интерес.
(38) По принцип помощта е пропорционална, ако не надхвърля необходимото за възстановяването на капиталовата структура на бенефициера на помощта отпреди кризата, предизвикана от агресията на Русия срещу Украйна.
При оценката на пропорционалността на помощта ще бъде взета предвид държавната помощ, получена или планирана в контекста на настоящата криза, и по-специално помощта, предоставена съгласно настоящото съобщение.
(39) Съобщение на Комисията „Насоки за държавна помощ за оздравяване и преструктуриране на нефинансови предприятия в затруднено положение“ (ОВ C 249, 31.7.2014 г., стр. 1).
(40) Държавите членки се приканват да използват възможностите да предоставят помощ, одобрени съгласно насоките от 2022 г. относно държавната помощ за климата, опазването на околната среда и енергетиката, по-специално по отношение на енергията от възобновяеми източници, енергийната ефективност или други мерки за декарбонизация.